als_Latn dik_Latn sag_Latn
Autoritetet e Australisë sot kanë njoftuar se i kanë ndalur dy vëllezër në aeroportin e Sidnejit dhe nuk i kanë lejuar të udhëtojnë për në Lindjen e Mesme, për shkak të shqetësimeve se ata po synonin t’i bashkoheshin grupit militant, Shteti Islamik (IS) atje.
Ministri për imigrim, Peter Dutton, tha se të rinjtë, të moshave 16 dhe 17 vjeçare, ishin banorë në Sidnejit dhe i kishin biletat për të udhëtuar në një vend në Lindjen e Mesme, shkruan rel.
Ata janë ndalur më 6 mars për shkak të shqetësimeve të oficerëve doganorë se ata mund të fluturojnë për tu bashkuar me militantët e Shtetit Islamik.
Ministri Dutton tha se djelmoshat “e kishin marrë një vendim tejet radikal pa dijeninë e prindërve të tyre”, të cilët ishin të shokuar kur mësuan për përpjekjen e tyre për të udhëtuar në Lindjen e Mesme.
als_Latn als_Latn als_Latn als_Latn